
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 30ης Νοεμβρίου 2011
Στην Αθήνα σήμερα, 30 Νοεμβρίου 2011, ημέρα Τετάρτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καμίνης Γεώργιος Αθηναίων, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Μπουτάρης Ιωάννης Θεσσαλονίκης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Λύτρας Ιωάννης Ξηρομέρου, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης.
Απόντες: οι Δήμαρχοι: Δανιηλίδης Συμεών Νεάπολης-Συκεών, Μαραβέλιας Δημήτριος Χαϊδαρίου και οι Δημοτικοί Σύμβουλοι: Βιρβιδάκης Κυρίακος Χανίων, Καλογερόπουλος Δημήτριος Αιγάλεω και Τζόκας Σπυρίδων Καισαριανής.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 170η
ΘΕΜΑ: 
Συγκρότηση συλλογικών οργάνων για τη διεξαγωγή διαγωνισμών της ΚΕΔΕ.

Το Διοικητικό Συμβούλιο της ΚΕΔΚΕ, αφού έλαβε υπόψη την υπ’ αριθμ. 56294/10.9.09 ΚΥΑ (ΦΕΚ 2015/17.9.09) «Ενιαίος Κανονισμός Προμηθειών ΚΕΔΚΕ – ΤΕΔΚ» και αφού άκουσε εισήγηση της Αναπληρώτριας Γενικής Διευθύντριας της ΚΕΔΕ, κας Δέσποινας Λουκάκη, σχετικά με την ανάγκη συγκρότησης Συλλογικών οργάνων της ΚΕΔΚΕ, σύμφωνα με τα προβλεπόμενα στο άρθρο 35 του Ενιαίου Κανονισμού,

ύστερα από διαλογική συζήτηση

Αποφασίζει ομόφωνα

Συγκροτεί:

1. Τριμελή Επιτροπή Αποσφράγισης φακέλων – προσφορών και Επιτροπή Αξιολόγησης Αποτελεσμάτων Διαγωνισμών, αποτελούμενη από τους: Λουκάκη Δέσποινα, Αναπληρώτρια Γενική Διευθύντρια, Τσιόγκα Νίκο, Στέλεχος Οικονομικής Υπηρεσίας και Γιαννακοπούλου Μάρθα, Στέλεχος Τμήματος Τεκμηρίωσης.
2.  Τριμελή Επιτροπή Εξέτασης Ενστάσεων, αποτελούμενη από τους: Κουγιανό Γαβριήλ, Διευθυντή Τεκμηρίωσης, Πληροφορικής και Ανάπτυξης Φορέων Τ.Α., Μανάρα Χρύσα, Διευθύντρια Επεξεργασίας Πολιτικών της Τ.Α. και Τζαγκαράκη Αμαλία, Στέλεχος Οικονομικής Υπηρεσίας.
3. Τριμελή Επιτροπή για Διαγωνισμούς με Διαπραγμάτευση, αποτελούμενη από τους: Λουκάκη Δέσποινα, Αναπληρώτρια Γενική Διευθύντρια, Παναγιωτοπούλου Αφροδίτη, Διευθύντρια Δημοσίων-Διεθνών Σχέσεων και Επικοινωνίας και Καλφόπουλο Δημήτρη, Στέλεχος Τμήματος Επικοινωνιών.
4. Τριμελή Επιτροπή Παραλαβής, αποτελούμενη από τους: Κουγιανό Γαβριήλ, ΔιευθυντήΤεκμηρίωσης, Πληροφορικής και Ανάπτυξης Φορέων Τ.Α., Παναγιωτοπούλου Αφροδίτη, Διευθύντρια Δημοσίων-Διεθνών Σχέσεων και Επικοινωνίας και Τσιόγκα Νίκο, Στέλεχος Οικονομικής Υπηρεσίας.
Η θητεία των ανωτέρω Επιτροπών είναι ετήσια.

Με απόφαση του Δ.Σ. ορίζονται κατά περίπτωση, ανάλογα με το είδος του κάθε διαγωνισμού και έκτακτες επιτροπές ή ομάδες εργασίας επιστημονικής υποστήριξης των ανωτέρω επιτροπών.

Η υπ’ αριθμ. 32/2707/16.7.2003, όπως τροποποιήθηκε με την υπ’ αριθμ. 93/2277/20.6.2007 προηγούμενη απόφαση του Δ.Σ., περί αποζημιώσεως των μελών των επιτροπών της ΚΕΔΕ, παραμένει σε ισχύ.
..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου

